CELEX: 62009TN0394
Language: hu
Date: 2009-10-05 00:00:00
Title: T-394/09. sz. ügy: 2009. október 5-én benyújtott kereset — General Bearing kontra OHIM (GENERAL BEARING CORPORATION)

5.12.2009   
            
            
               HU
            
            
               Az Európai Unió Hivatalos Lapja
            
            
               C 297/26
            
         2009. október 5-én benyújtott kereset — General Bearing kontra OHIM (GENERAL BEARING CORPORATION)
   (T-394/09. sz. ügy)
   2009/C 297/39
   Az eljárás nyelve: angol
   
      Felek
   
   
      Felperes: General Bearing Corp. (West Nyack, Amerikai Egyesült Államok) (képviselő: A. Dellmeier-Beschorner, ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      Kereseti kérelmek
   
   
               —
            
            
               Az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának az R 73/2009-1. sz. ügyben hozott 2009. július 16-i határozatát;
            
         
               —
            
            
               kötelezze az alperest az érintett közösségi védjegy lajstromozására;
            
         
               —
            
            
               kötelezze az alperest a Bíróság előtti eljárásban felmerült költségek viselésére; és
            
         
               —
            
            
               amennyiben szükségesnek ítéli, tűzzön ki időpontot szóbeli tárgyalásra.
            
         
      Jogalapok és fontosabb érvek
   
   
      Az érintett közösségi védjegy: a 7. és a 12. osztályba tartozó árukra vonatkozó „GENERAL BEARING CORPORATION” szóvédjegy.
   
      Az elbíráló határozata: az elbíráló elutasította a védjegybejelentési kérelmet.
   
      A fellebbezési tanács határozata: a fellebbezési tanács elutasította a fellebbezést.
   
      Jogalapok: a 207/2009 tanácsi rendelet 7. cikke (1) bekezdése b) és c) pontjának, (2) bekezdésének, valamint a védjegyjog általános alapelveinek megsértése, mivel a fellebbezési tanács tévesen állapította meg azt, hogy az érintett közösségi védjegy azért nem lajstromozható, mert az tisztán leíró jellegű kifejezés.